ESEKIELE 38:4 SSO61SO - Ke tla o kgutlisa, ke kentse - Bible Search
4Ke tla o kgutlisa, ke kentse mautlana mehlahareng ya hao, ke o ntshe, e le wena le sera sa hao kaofela, dipere le bapalami, ba hlometse bohle dihlomo tse phethehileng, e le bongata bo boholo bo hlometseng dithejana le dithebe, batho ba ekang lerumo; 5mohla batho ba tla tshaba ho ya dinqalong tse phahameng, mme ho tla tsamauwa ditseleng ka ho tshoha; mohla amanda e tla palesa, le tshitwe e tla kgathatsa, le dijo di tla kgobohela motho, hobane o se a ikela tlung ya hae e sa feleng, mme balli ba potoloha lepatlelong; 6mohala wa silefera o eso ho khaolwe, lampi ya kgauta e eso ho shwe, nkgo e eso ho thuhwe mohloding, lebidi le eso ho pshatlelwe sedibeng, 7lerole le eso ho kgutlele leroleng, moo le tswileng teng, moya o eso ho kgutlele ho Modimo o neng o o nee.
8Lefeela la mafeela, ho bolela Mmoledi, tsohle ke lefeela!
Kakaretso ya ditaba.
9Mmoledi o ne a le bohlale. A boela a ruta setjhaba ho hlalefa, a botsisisa, a batlisisa, a lokisa dipuo tsa maele tse ngata. 10Mmoledi o nnile a phehella ho fihlela dipapiso tse kgahlehang, mme tse ngodilweng ka ho loka ke taba tsa nnete. 11Mantswe a ba bohlale a jwaloka ditsenene, maele a bokeletsweng a jwaloka dipekere tse kgokgothetsweng; ke a filweng ke modisa a le mong. 12Oho mora ka, elellwa, etswe dibuka tse ngata tse etswang di sa fele, mme ho ithuta ka ho tlodisa ho kgathatsa mmele.
13Bofello ba taba tseo kaofela ke jona: Tshaba Modimo, o boloke ditaelo tsa wona, hobane, ke yona tshwanelo yohle ya motho; 14hobane Modimo o sa tla isa mesebetsi yohle kahlolong, le tse patilweng kaofela, leha e le tse ntle, leha e le tse mpe.